Eglinis kryžiasnapis

Eglinis kryžiasnapis (Loxia curvirostra) – kikilinių (Fringillidae) šeimos paukštis.

Labai panašus į pušinį kryžiasnapį. Snapas silpnesnis. Patinas kartais būna raudonesnis. Skrisdamas susišaukia „gib gib“ ar „kip kip".

Gyvena spygliuočių miškuose, kartais apsilanko parkuose, soduose. Minta spygliuočių medžių sėklomis. Lizdą krauna eglėse 5-15 m aukštyje. Lizdo vidų iškloja samanomis ir smulkiomis žolėmis. Sausio – kovo mėn. deda 3-5 žalsvus ar gelsvus su pilkomis ir violetinėmis dėmėmis kiaušinius. Peri 12-13 dienų. Išaugina vieną vadą. Jaunikliai lizdą palieka po 14 dienų.


Kategorija:Kikiliniai